
Vă înaintăm, alăturat, raportul asupra proiectului de Lege pentru ratificarea Scrisorii de întelegere privind avansul pentru pregătirea Proiectului de dezvoltare propus, "Cartierul pentru justitie ", dintre România si Banca Internatională pentru Reconstructie si Dezvoltare, semnată la Bruxelles la 30 mai 2019 si la Bucuresti la 6 iunie 2019, trimis spre dezbatere pe fond cu adresa nr. PLx 366/2019, Camera Deputaţilor fiind Prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE,

Sorin LAZĂR
Parlamentul  României

RAPORT 
asupra 
           Proiectului de Lege pentru ratificarea Scrisorii de întelegere privind avansul pentru pregătirea Proiectului de dezvoltare propus, "Cartierul pentru justitie ", dintre România si Banca Internatională pentru Reconstructie si Dezvoltare, semnată la Bruxelles la 30 mai 2019 si la Bucuresti la 6 iunie 2019
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci a fost sesizată, spre dezbatere pe fond, în procedură de urgenţă, cu proiectul de Lege pentru ratificarea Scrisorii de întelegere privind avansul pentru pregătirea Proiectului de dezvoltare propus, "Cartierul pentru justitie ", dintre România si Banca Internatională pentru Reconstructie si Dezvoltare, semnată la Bruxelles la 30 mai 2019 si la Bucuresti la 6 iunie 2019.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Primă Cameră sesizată.
Obiectul de reglementare al proiectului de lege îl reprezintă ratificarea Scrisorii de înţelegere privind avansul pentru pregătirea Proiectului de dezvoltare propus, ˮCartierul pentru justiţieˮ, dintre România şi Banca Internaţională pentru Reconstrucţie şi Dezvoltare, semnată la Bruxelles la 30 mai 2019 şi la Bucureşti la 6 iunie 2019, în valoare de 2,5 milioane USD. 
Consiliul Legislativ a avizat favorabil proiectul de lege. 
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din  24 septembrie 2019.
La lucrările comisiei și-au înregistrat prezența 23 de deputați din totalul de 27 de membri ai comisiei.
La dezbaterea acestui proiect de lege au participat, în calitate de invitaţi, reprezentanţi ai Ministerului Finanţelor Publice şi ai Ministerului Justiţiei.
În urma examinării proiectului de lege şi a opiniilor exprimare, deputații prezenți la lucrări, au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de Lege pentru ratificarea Scrisorii de întelegere privind avansul pentru pregătirea Proiectului de dezvoltare propus, "Cartierul pentru justitie ", dintre România si Banca Internatională pentru Reconstructie si Dezvoltare, semnată la Bruxelles la 30 mai 2019 si la Bucuresti la 6 iunie 2019, în forma prezentată de Guvern.
Menţionăm că forma înregistrată a Scrisorii, depusă iniţial de Guvern, nu conţinea menţiunea „conform cu originalulˮ. Ulterior, iniţiatorul a depus textul actului internaţional în limba engleză, care atestă conformitatea acestuia cu originalul, pe care îl ataşăm la prezentul raport şi care înlocuieşte forma înregistrată.
În raport cu obiectul şi conţinutul său, proiectul de lege face parte din categoria legilor ordinare.

